laion/Wikipedia-Exotic huggingface dataset:
পশ্চিমবঙ্গে খ্রিস্টধর্ম

ভারতের পশ্চিমবঙ্গে খ্রিস্টধর্ম হল একটি সংখ্যালঘু ধর্মবিশ্বাস। ২০০১ সালের জনগণনা অনুসারে, পশ্চিমবঙ্গে বসবাসকারী খ্রিস্টানদের সংখ্যা ৫১৫,১৫০ (মোট জনসংখ্যার ০.৬%)। তফসিলি উপজাতিগুলির মধ্যে খ্রিস্টান জনসংখ্যার হার ৬.১%। মাদার টেরিজা কলকাতায় খ্রিস্টধর্ম প্রচারে নিবেদিত থাকলেও খ্রিস্টধর্ম এখানে সংখ্যালঘু ধর্মবিশ্বাসই রয়ে গেছে। পশ্চিমবঙ্গে খ্রিস্টধর্মের আগমন ঘটেছিল খ্রিস্টীয় ষোড়শ শতাব্দীতে। এই শতাব্দীতেই পর্তুগিজেরা হুগলি জেলার ব্যান্ডেলে একটি বসতি স্থাপন করেছিল। ১৫৯৯ খ্রিষ্টাব্দে তারা ব্যান্ডেল গির্জা প্রতিষ্ঠা করেছিল। এই গির্জাটিই সম্ভবত পশ্চিমবঙ্গের প্রথম গির্জা। ১৬৩২ খ্রিষ্টাব্দে হুগলি লুণ্ঠনের সময় এই গির্জাটি ভষ্মীভূত হয়। ১৬৬০ খ্রিষ্টাব্দে গির্জাটি আবার পুনর্নির্মাণ করা হয়েছিল। ব্যাপটিস্ট মিশনারি সোসাইটির প্রতিষ্ঠাতা উইলিয়াম কেরি ১৭৯৩ খ্রিষ্টাব্দে ভারতে এসেছিলেন। ব্রিটিশ ইস্ট ইন্ডিয়া কোম্পানি তার বিরুদ্ধাচারণ শুরু করলে তিনি শ্রীরামপুরের ড্যানিশ উপনিবেশে ধর্মপ্রচারক হিসাবে কাজ শুরু করেন। তিনি বাংলা (১৮০৯ খ্রিষ্টাব্দে সম্পূর্ণ) ও সংস্কৃতে (১৮১৮ খ্রিষ্টাব্দে সম্পূর্ণ) বাইবেল অনুবাদ করেছিলেন। তিনি কৃষ্ণ পাল নামে এক বাঙালিকে সর্বপ্রথম খ্রিস্টধর্মে দীক্ষিত করেছিলেন। কৃষ্ণ পাল ধর্মান্তরিত হওয়ার পর জাতিভেদ প্রথা অস্বীকার করেছিলেন। ১৮১৮ খ্রিষ্টাব্দে মিনিস্ট্রির কাজে স্থানীয় ধর্মান্তরিতদের প্রশিক্ষিত করে তোলার লক্ষ্যে তিনি শ্রীরামপুর কলেজ প্রতিষ্ঠা করেছিলেন। সেন্ট পলস ক্যাথিড্রাল, কলকাতা হল চার্চ অফ নর্থ ইন্ডিয়ার অধীনস্থ কলকাতা ডায়োসিসের (১৮১৩) প্রধান কেন্দ্র। কলকাতা রোমান ক্যাথলিক আর্চডায়োসিস (১৮৩৪) হল পশ্চিমবঙ্গের রোমান ক্যাথলিক যাজকপ্রদেশ (ইকলেসিয়াস্টিক্যাল প্রভিন্স)। অন্যান্য সম্প্রদায়গুলি হল: আর্মেনিয়ান অ্যাপোস্টোলিক চার্চ বাংলা ওড়িশা বিহার ব্যাপটিস্ট কনভেনশন ব্রেদার্ন ইন ক্রাইস্ট চার্চ ইন ইন্ডিয়া চার্চ অফ গড (আন্ডারসন) কাউন্সিল অফ ব্যাপটিস্ট চার্চেস ইন নর্থ ইন্ডিয়া এল সাদ্দাই নিউ লাইফ ফেলোশিপ অ্যাসোসিয়েশন ইউনাইটেড মিশনারি চার্চ অফ ইন্ডিয়া টেমপ্লেট:Portalbox "সংরক্ষণাগারভুক্ত অনুলিপি" (পিডিএফ)। ২০ জুলাই ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ ডিসেম্বর ২০১০।  http://censusindia.gov.in/Tables_Published/SCST/dh_st_westbengal.pdf Roma Bradnock, Footprint India, Footprint Travel Guides, 2004, আইএসবিএন ১-৯০৪৭৭৭-০০-৭, p. 584. World Christian Encyclopedia , Second edition, 2001 Volume 1, p. 368-371
হারানো দিন

হারানো দিন ১৯৬১ সালে মুক্তিপ্রাপ্ত একটি পাকিস্তানি বাংলা ভাষার চলচ্চিত্র। ছবিটি পরিচালনা করেছেন মুস্তাফিজ। একটি জমিদার বাড়ির কৃত রক্ষিতার নিষ্পাপ জীবনের কিছু করুণ দৃশ্য তুলে ধরা হয়েছে এই ছবিতে। এবং এটিই প্রথম বাংলা ছবি হিসেবে এক সিনেমায় টানা ২৫ সপ্তাহ প্রদর্শনের রেকর্ডের কৃতি লাভ করে। ছবির মূল ভূমিকায় অভিনয় করেছে রহমান, শবনম, গোলাম মোস্তফা, সুভাষ দত্ত এবং শিরিন। “মালা” (শবনম) এক সাপুড়ের পালিত কন্যা, ঐ সাপুড়ে তাকে ছোট বেলায় চুরি করে নিয়ে আসে। মালার নাচে গানে রূপে মুগ্ধ হয়ে জমিদার “বশির চৌধুরী” (গোলাম মোস্তফা) তার পালিত মনিবের কাছ থেকে কিনে নেয়- নিজের লালসার শিকার করতে। জমিদার মালাকে ঘরে আটকে রেখে জোর পুর্বক ধর্ষণ করতে গেলে- মালা আত্মহত্যা করতে চায়, এতে জমিদার এখানেই থেমে যায়। ঘটনাচক্রে মালাকে জমিদার লেখাপড়া শিক্ষিয়ে তার ঘরণী হওয়ার উপযুক্ত করে তোলে, কিন্তু জমিদারের প্রতি মালার ঘৃণা এতে একটুও কমেনা। এদিকে এই গাঁয়ের ছেলে “কামাল” (রহমান) শহরে লেখাপড়া শেষ করে এলে- একদিন কামালের বাঁশির সুরে মালা মুগ্ধ হয়ে তাকে আমন্ত্রণ জানায় জমিদার বাড়িতে আসতে তার বাঁশি শোনার জন্য। এবারও কামালের বাঁশির সুরে মালা হারিয়ে যায় সুরের মাঝে। জমিদার একদিন এক সফরে গেলে- কামাল আর মালার সম্পর্ক ধীরে ধীরে প্রেমে রূপ নেয়, এবং ওরা দুজন মাঝে মাঝেই জমিদারের চোখকে ফাঁকি দিয়ে দেখা করতো। জমিদার কামাল আর মালাকে একদিন ধরে ফেলে এবং কামালকে মেরে মালাকে নিয়ে যায়। পরে মালাকে জোর করে বিয়ে করতে চায়, কিন্তু মালা কিছুতেই রাজি হয়না। কামাল লুকিয়ে মালার সাথে পুনরায় দেখা করতে এলে জমিদার টের পেয়ে- ধরে ফেলে এবং পিটিয়ে বের করে দেয়। ওরা দুজন আবার গোপনে যোগাযোগ করে পালিয়ে যেতে থাকে নৌকায় করে, আর এদিকে জমিদার ওদেরকে পালিয়ে যেতে সাহায্য করায় দাসিকে হত্যা করে ওদের পিছু নেয় আরেক নৌকায়, কিন্তু মাঝ নদীতে গিয়ে নৌকা ডুবে মারা যায় জমিদার। ---আর এই হলো জমিদার বাড়ির হারানো দিনের গল্প। রহমান - কামাল শবনম - মালা গোলাম মোস্তফা - বশির চৌধুরী (জমিদার) সুভাষ দত্ত - আজিম - শিরিন - মেজবাহ - জয়নাল - এনাম - নারায়ন - মুকুল - আশিষ - শফিক - জয়া - নাহার - মিনু - মঞ্জু - মঞ্জুর - রেয়াজ - বদরুদ্দিন - আমজাদ - হারানো দিন ছবির গীতিকার কবি আজিজুর রহমান এবং সংগীত পরিচালনা করেন বিখ্যাত সংগীত পরিচালক রবিন ঘোষ। "কিং ব দ ন্তি : নৃত্যশিল্পী থেকে শবনম"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১০।  হারানো দিন সিডি-ডিভিডিতে ইন্টারনেট মুভি ডেটাবেজে হারানো দিন (ইংরেজি) - এ চলচ্চিত্র প্রবেশদ্বার
২০০৮ গ্রীষ্মকালীন অলিম্পিকে সাঁতার – মহিলাদের ২০০ মিটার ফ্রিস্টাইল

২০০৮ অলিম্পিক গেমসে মহিলাদের ২০০মিটার ফ্রিস্টাইল বিভাগের প্রতিযোগিতা আগস্টের ১১ ও ১৩ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল সাঁতার প্রতিযোগিতা, মানে এখানে সাঁতারকাটার পদ্ধতির (যেমন ব্যাকস্ট্রোক, ব্রেস্টস্ট্রোক ও বাটারফ্লাই বিভাগ) কোনো বাধ্যবাধকতা থাকে না। প্রায় সব সাঁতারুই ফ্রন্ট ক্রল বা তার কোনো বিকল্প পদ্ধতির প্রয়োগ করে থাকে। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি চারবার পার করতে হয়। সেমিফাইনাল ও ফাইনাল ছাড়া সর্বমোট ছয়টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্বিতা করে। ২০০৮ গেমসে যোগ্যতা অর্জনের মাপকাঠি ছিল ১:৫৯। ৩০ সেকেন্ড (এ মান) এবং ২:০৩.৫০সেকেন্ড (বি মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে। এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল। এই অলিম্পিকে যে সব রেকর্ড গড়া হয় সেগুলি নিচে দেওয়া হল। "Phelps shines as records tumble"। BBC News। ২০০৭-০৩-২৮। সংগ্রহের তারিখ ২০০৮-০৪-১৬।
দ্য থিঙ্কার:পোর্ট্রেট অফ লুইস এন. কেনটন

দ্য থিঙ্কার:পোর্ট্রেট অফ লুইস এন. কেনটন হল টমাস ইয়াকিনস অঙ্কিত একটি তৈলচিত্র। এটি অঙ্কিত হয় ১৯০০ সালে। ছবিটি ইয়াকিনসের শ্যালক লুইস এন. কেনটনের (১৮৬৫-১৯৪৭) প্রতিকৃতি। এটিকে বলা হয় "ইয়াকিনসের অন্যতম স্মরণীয় পোর্ট্রেট"। ইয়াকিনস তাঁর শেষ জীবনে যে একগুচ্ছ লাইফ-সাইজ দণ্ডায়মান পুরুষের পোর্ট্রেট আঁকেন এটি তার মধ্যে একটি। Wilmerding 1993, p. 148 Wilmerding, John. Thomas Eakins. Washington, DC: Smithsonian Institution Press, 1993. আইএসবিএন ১-৫৬০৯৮-৩১৩-২
২০০৮ গ্রীষ্মকালীন অলিম্পিকে সাঁতার – পুরুষদের ৪০০ মিটার ফ্রিস্টাইল

২০০৮ অলিম্পিক গেমসে পুরুষদের ৪০০মিটার ফ্রিস্টাইল বিভাগের প্রতিযোগিতা আগস্টের ৯ ও ১০ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল সাঁতার প্রতিযোগিতা, মানে এখানে সাঁতারকাটার পদ্ধতির ( যেমন ব্যাকস্ট্রোক, ব্রেস্টস্ট্রোক ও বাটারফ্লাই বিভাগ)কোনো বাধ্যবাধকতা থাকে না। প্রায় সব সাঁতারুই ফ্রন্ট ক্রল বা তার কোনো বিকল্প পদ্ধতির প্রয়োগ করে থাকে। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি আটবার পার করতে হয়। সেমিফাইনাল ও ফাইনাল ছাড়া সর্বমোট পাঁচটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্ব্ব্বিতা করে। ২০০৮ গেমসে যোগ্যতা অর্জনের মাপকাঠি ছিল ৩:৪৯.৯৫সেকেন্ড(A মান) এবং ৩:৫৮.০০সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে। এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল। এই বিভাগে কোনো নতুন অলিম্পিক বা বিশ্ব রেকর্ড স্থাপন হয় নি। WR = বিশ্ব রেকর্ড (World Record); OR = অলিম্পিক রেকর্ড (Olympic Record); NR = জাতীয় রেকর্ড (National Record); PB = ব্যক্তিগত সেরা (Personal Best) AS = এশিয়ান রেকর্ড (Asian Record); AF = আফ্রিকান রেকর্ড (African Record); DNS = শুরু করেননি (Did Not Start) "Double joy for Thorpe"। BBC News। ২০০২-০৭-৩০। সংগ্রহের তারিখ ২০০৮-০৮-০৬।
স্বাভাবিক সংখ্যা

গণিতে স্বাভাবিক সংখ্যা হলো সেইসব পূর্ণসংখ্যা যা গণনার কাজে (যেমন ৫টি আপেল) বা ক্রম নির্দেশ করতে (যেমন চট্টগ্রাম বাংলাদেশের ২য় বৃহত্তম শহর) ব্যবহার করা হয়। স্বাভাবিক সংখ্যা মানুষের ব্যবহার করা সবচেয়ে আদিম সংখ্যা পদ্ধতিগুলোর একটি। মানুষ প্রতিদিনের গণনার কাজে এই সংখ্যাগুলো ব্যবহার করে। গণনার জন্য ব্যবহৃত সংখ্যাগুলোকে অঙ্কবাচক সংখ্যা এবং ক্রম করার জন্য ব্যবহৃত সংখ্যাগুলিকে ক্রমবাচক সংখ্যা বলা হয়।স্বাভাবিক সংখ্যাগুলি সেট তৈরি করে। স্বাভাবিক সংখ্যার সেটকে ধারাবাহিকভাবে প্রসারিত করে আরও অনেক সংখ্যার সেট তৈরি করা হয়: পূর্ণসংখ্যা,মূলদ সংখ্যা,বাস্তব সংখ্যা; জটিল সংখ্যা,ইত্যাদি। স্বাভাবিক সংখ্যার সেটে শূন্যকে অন্তর্ভুক্ত করা নিয়ে মতভেদ রয়েছে। কেউ কেউ শুধু ধনাত্মক পূর্ণসংখ্যাকে স্বাভাবিক সংখ্যাকে বলেন {১,২,৩, ...}, কেউ কেউ অঋণাত্মক সংখ্যার সেট {০,১,২,৩, ...} দিয়ে সংজ্ঞা প্রদান করেন। প্রথম সংজ্ঞাটি প্রাচীনকাল থেকে চলে আসছে, দ্বিতীয়টি উনিশ শতকে জনপ্রিয় হয়। স্বাভাবিক সংখ্যার সেট অসীম। একে N {\displaystyle \mathbb {N} } দিয়ে প্রকাশ করা হয়। একটি প্রাকৃতিক সংখ্যা উপস্থাপনের সবচেয়ে আদিম পদ্ধতি হল প্রতিটি বস্তুর জন্য একটি চিহ্ন রাখা।বিমূর্তকরণের প্রথম প্রধান অগ্রগতি ছিল সংখ্যার প্রতিনিধিত্ব করতে সংখ্যার ব্যবহার।প্রাচীন মিশরীয়রা 1, 10, এবং 10-এর সমস্ত শক্তি 1 মিলিয়ন পর্যন্ত স্বতন্ত্র হায়ারোগ্লিফ সহ সংখ্যার একটি শক্তিশালী পদ্ধতি তৈরি করেছিল।প্রাকৃতিক সংখ্যার সেট-তাত্ত্বিক সংজ্ঞা ফ্রেজ শুরু করেছিলেন।তিনি প্রাথমিকভাবে একটি স্বাভাবিক সংখ্যাকে নির্দিষ্ট সেটের সাথে এক-এক চিঠির মধ্যে থাকা সমস্ত সেটের শ্রেণী হিসাবে সংজ্ঞায়িত করেছিলেন।দ্বিতীয় শ্রেণীর সংজ্ঞাটি চার্লস স্যান্ডার্স পিয়ার্স দ্বারা প্রবর্তন করা হয়েছিল, রিচার্ড ডেডেকিন্ড দ্বারা পরিমার্জিত, এবং আরও অন্বেষণ করেন জিউসেপ্পে পিয়ানো; এই পদ্ধতিকে এখন পিয়ানো পাটিগণিত বলা হয়। এটি অর্ডিনাল সংখ্যার বৈশিষ্ট্যগুলির একটি স্বতঃসিদ্ধকরণের উপর ভিত্তি করে: প্রতিটি প্রাকৃতিক সংখ্যার একটি উত্তরসূরি রয়েছে এবং প্রতিটি অ-শূন্য প্রাকৃতিক সংখ্যার একটি অনন্য পূর্বসূরী রয়েছে। পূর্ণ সংখ্যা "Earliest Uses of Symbols of Number Theory"। ৩১ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ৩১ আগস্ট ২০১২।
রংবাজ (১৯৭৩-এর চলচ্চিত্র)

রংবাজ ১৯৭৩ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন জহিরুল হক। বাংলাদেশের চলচ্চিত্রে অ্যাকশনের সূচনা করেন নায়করাজ রাজ্জাক তার 'রংবাজ' ছবির মাধ্যমে। এটিই বাংলাদেশের প্রথম অ্যাকশন ধর্মী ছবি। অভিনেতা রাজ রাজ্জাক এর নিজ চলচ্চিত্র নির্মাণকারী প্রতিষ্ঠান রাজলক্ষ্মী প্রোডাকশন ব্যানারে ছবিটি নির্মাণ করা হয়। এবং 'রংবাজ' চলচ্চিত্রের মাধ্যমে একজন প্রযোজক হিসেবে আত্মপ্রকাশ করেন নায়ক রাজ রাজ্জাক। ছবির মূল ভূমিকায় অভিনয় করেছেন বিখ্যাত অভিনেতা রাজ রাজ্জাক, কবরী, রোজি ও নওয়াব সিরাজদৌলা খ্যাত আনোয়ার হোসেন। “রাজা” (রাজ্জাক) একটি বস্তি এলাকার রংবাজ, সে রংবাজি পকেটমারি সহ নানা ধান্দায় লিপ্ত থাকে সারাক্ষণ। ঐ বস্তিরই মেয়ে “মালা” (কবরী) রাজাকে খুব ভালবাসে। একদিন রাজা এক চাকরিজীবীর (আনোয়ার হোসেন) পকেট মারে, লোকটা সেদিনই কেবল বেতন পেয়ে ফিরছিল। এ কারণে পাওনা মিটাতে না পেরে লোকটাকে বাড়িওয়ালা সহ পাওনাদারদের কাছে চরম অপমান হজম করতে হয়। অন্য একদিন রাজা পকেট মারতে গিয়ে জনতার তাড়া খেয়ে ঐ লোকটার ঘরে তার স্ত্রী “শিরিন” (রোজি) এর সাহায্যে বেঁচে গেলে তাকে বোন সম্বোধন করে আসে। অক্ষম স্বামীর অজান্তে রাজা মায়ের মতো বোনকে অনেক সাহায্য করে এবং শেষ পর্যন্ত নিজ বাসায় নিয়ে আসে। এক সময় রাজা সকল খারাপ কাজ ছেড়ে দিলে রাজার মনের মানুষ মালার মনে প্রশ্ন জাগে- আমি হাজারবার বলার পর ও ভাল পথে এলোনা আর এই মহিলা আসতে না আসতেই ভাল হয়ে গেল? এদিকে শিরিনের স্বামীও সন্দেহ করছে স্ত্রীকে। পরিশেষে সবাই জানতে পারল রাজা একজন অসাধারণ মনের মানুষ, যে প্রতিটি মানুষকে যথাযথ সম্মান করতে জানে। --এই রংবাজ জীবনের সমাপ্তি ঘটল ভগ্নিপতির পকেট মেরে। রাজ্জাক - রাজা (রংবাজ) কবরী - মালা রোজী আফসারী - শিরিন আনোয়ার হোসেন - খলিলুর রহমান বাবর হাসমত আলতা সুপ্রিয়া এম এ সামাদ নারায়ন চক্রবর্তী রুমি মতিন বাবু পানু আজাদ দিপক প্রিতম রব কাসেম আকরাম গাজী মাজহারুল আনোয়ারের গীতিতে রংবাজ ছবির সংগীত পরিচালনা করেন আনোয়ার পারভেজ। রংবাজ ছবিটি ব্যবসাসফল হয় এবং জনপ্রিয়তা লাভ করে। রাজ্জাক এই সিনেমায় অভিনয় করে বাংলাদেশি সিনেমার “রংবাজ” হিসেবে খ্যাতি লাভ করেন। রংবাজ চলচ্চিত্রটি পরে ২০০০ সালে ওমর সানি ও মৌসুমীকে চিত্রায়িত করে “রঙিন রংবাজ” নামে পুনঃনির্মিত হয়। "পঞ্চাশের পঞ্চাশ রংবাজ"। দৈনিক কালের কন্ঠ। ২০২০-০২-১৩। সংগ্রহের তারিখ ২০২০-১২-২৮।  "'রংবাজ' চলচ্চিত্র (১৯৭৩)"। ২৩ মার্চ ২০১২ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০১১।  প্রকাশনাঃ দৈনিক মানবজমিন, ১১ এপ্রিল ২০১১ অ্যাকশনে নতুন সম্ভাবনা বিনোদন রিপোর্ট, সংগৃহীত হয়েছেঃ ১০ মে, ২০১১ প্রকাশনাঃ দৈনিক আমার দেশ, ৭ ফেব্রুয়ারি, ২০১১ নায়করাজের বিয়ের ৫০ বছর ওয়েব্যাক মেশিনে আর্কাইভকৃত ৭ জানুয়ারি ২০১৫ তারিখে অভি মঈনুদ্দীন, সংগৃহীত হয়েছেঃ ১০ মে, ২০১১ প্রকাশনাঃ দৈনিক যায়যায়দি চলচ্চিত্র প্রযোজনা থেকে রাজ্জাকের বিদায় বিনোদন রিপোর্ট, সংগৃহীত হয়েছেঃ ১০ মে, ২০১১ "হাস্যরসের মধ্য দিয়ে তৈরি হয়েছিল গান"। দৈনিক কালের কন্ঠ। ২০২০-০২-১৩। সংগ্রহের তারিখ ২০২০-১২-২৮।  চলচ্চিত্র প্রবেশদ্বার ইন্টারনেট মুভি ডেটাবেজে রংবাজ (ইংরেজি) বাংলা মুভি ডেটাবেজে রংবাজ রংবাজ ওয়েব্যাক মেশিনে আর্কাইভকৃত ১৬ জানুয়ারি ২০১৮ তারিখে - রোটন টমেটোস - এ
বীরোচিত নগ্নতা

বীরোচিত নগ্নতা বা আদর্শ নগ্নতা ধ্রুপদী বিদ্যায় বর্ণিত ধ্রুপদী ভাস্কর্যে নগ্নতার প্রয়োগের একটি আদর্শ। এই আদর্শের প্রয়োগ হত, ভাস্করের বিষয়বস্তু যে নশ্বর মানবিক, অর্থাৎ বীর বা অর্ধদৈব কোনো সত্ত্বা, তা বোঝাতে। এই প্রথার সূচনা প্রাচীন ও ধ্রুপদী গ্রিসে। পরবর্তীকালে হেলেনীয় ও রোমান ভাস্কর্যেও এই আদর্শ গৃহীত হয়েছিল। এই ধারণা নারী ও পুরুষ উভয় প্রকার ভাস্কর্যই নির্মিত হয়েছে। নারী ভাস্কর্যগুলি রূপ পেয়েছে ভেনাস ও অন্যান্য দেবীদের মূর্তিনির্মাণশিল্পে। তিভোলি জেনেরাল বা ডেলোজ "সিউডো-অ্যাথলেট" প্রভৃতি রোমান উদাহরণের ক্ষেত্রে রোমান অতি-বাস্তব গ্রিক দেবতার মতো দেহবিশিষ্ট আবক্ষমূর্তি নির্মাণশৈলীর এক বিপরীত রীতি লক্ষিত হয়। ধারণাটির প্রবর্তনের পর এর মধ্যে নানা পরিবর্তন এসেছে। ধ্রুপদী ভাস্কর্যে নগ্নতার অন্যান্য শৈলীও উদ্ভূত হয়েছে। উদাহরণস্বরূপ বলা যায়, পরাজিত বীর অথচ বর্বর শত্রুর মূর্তি ডাইং গল নির্মিত হয়েছে প্যাথেটিক নগ্নতা শৈলীতে। টোনিও হোলকারের মতে, খ্রিস্টপূর্ব চতুর্থ শতাব্দী বা তারও পূর্বের গ্রিক শিল্পরীতি বলে উল্লেখ করেছেন এই শৈলীটিকে। বীরত্বপূর্ণ নগ্নতা দেখানো একটি সেলুসিড রাজকুমার, রোমের জাতীয় জাদুঘর একটি রোমান জেনারেলের বীরত্বপূর্ণ মূর্তি (১ম শতাব্দী খ্রিস্টপূর্ব), ল্যুভ্, প্যারিস রোমান মূর্তি (১ম শতাব্দী খ্রিষ্টাব্দ) আন্তোনিও ক্যানোভা: Napoleon as Mars the Peacemaker (১৮০২-১৮০৬) - Napoléon en Mars désarmé et pacificateur, অ্যাপ্সলে হাউস, লন্ডন নগ্নতা প্রবেশদ্বার নগ্নতার ইতিহাস Trajanic woman as Venus (Capitoline Museums) Christopher Hallett, The Roman Nude: Heroic Portrait Statuary 200 BC-AD 300 Hallett, Christopher H. (২০০৫)। The Roman Nude: Heroic Portrait Statuary 200 B.C.-A.D. 300। Oxford University Press। আইএসবিএন 978-0-19-924049-4।  Casana, Jesse (২০০৭)। "The Problem with Dexileos: Heroic and Other Nudities in Greek Art"। American Journal of Archaeology। 111 (1): 35–60। আইএসএসএন 0002-9114। ডিওআই:10.3764/aja.111.1.35।  Osborne, Robin (১৯৯৭)। "Men Without Clothes: Heroic Nakedness and Greek Art"। Gender & History। 9 (3): 504–528। আইএসএসএন 0953-5233। ডিওআই:10.1111/1468-0424.00037।  Stevenson, Tom (April 1998)। "The 'Problem' with Nude Honorific Statuary and Portraits in Late Republican and Augustan Rome"। Greece & Rome। 2। Cambridge University Press। 45 (1): 45–69। জেস্টোর 643207। সংগ্রহের তারিখ August 2014।  এখানে তারিখের মান পরীক্ষা করুন: |সংগ্রহের-তারিখ= (সাহায্য) উইকিমিডিয়া কমন্সে বীরোচিত নগ্নতা সংক্রান্ত মিডিয়া রয়েছে।
আনত তল

আনত তল বলতে হেলানো তলকে বোঝানো হয়। অর্থাৎ কোনো তলের দুই প্রান্ত দুটি ভিন্ন উচ্চতায় থাকলে তাকে আনত তল বলা হয়। কোনো বস্তুকে খাড়াভাবে নিম্নস্থান থেকে উচ্চস্থানে তুলতে যে বল প্রয়োগ করতে হয় তার থেকে অনেক কম বল প্রয়োগ করে আনত তলের সাহায্যে বস্তুকে উপরে ওঠানো যায়। ক্রিয়ারত বল হিসাব করতে হলে আমাদের নিম্নোক্ত বিষয়গুলো বিবেচনায় আনতে হবেঃ উল্লম্ব বল (N) বস্তুর উপর তল কর্তৃক প্রয়োগকৃত বল (অভিকর্ষজ বলের কারণে), mg cosθ অভিকর্ষজ বল (mg, খাড়া নিম্নমুখী ক্রিয়ারত) এবং ঘর্ষণ বল (f) আনত তলের সমান্তরালে ক্রিয়ারত। অভিকর্ষজ বলকে আমরা দু'ভাগে ভাগ করতে পারি;তলের সাথে লম্বভাবে এবং তলের সাথে সমান্তরালে ক্রিয়ারত। যেহেতু তলের সাথে লম্বালম্বি দিকে বস্তুর কোনো সরন নেই,তাই অভিকর্ষজ ত্বরণের এই দিক বরাবর উপাংশ mg cosθ;তল কর্তৃক প্রয়োগকৃত উল্লম্ব বল এর সমান ও বিপরীতমুখী।অপর উপাংশ mg sinθ যদি স্থিত ঘর্ষণ বল fs এর চেয়ে বেশি হয় তবে বস্তুটি তল বরাবর চলতে থাকবে এবং এর ত্বরণ হবে (g sin θ − fk/m), যেখানে fk হল গতীয় ঘর্ষণ বল। ভূমি ও তলের মধ্যবর্তী কোণ শূন্য (০) হলে sin θ এর মান শূন্য (০) হবে এবং বস্তুটির কোনো সরন থাকবে না। An interactive simulation of Physics inclined plane
বিনয়পিটক

বিনয় পিটক Vinaya Piṭaka একটি বৌদ্ধ ধর্মগ্রন্থ, তিনটি অংশের মধ্যে একটি যা ত্রিপিটক (আল. তিনটি ঝুড়ি) তৈরি করে। ত্রিপিটকের অন্য দুটি অংশ হল সুত্ত পিটক (পালি: সুত্ত পিটক) এবং অভিধম্ম পিটক (সংস্কৃত; পালি: অভিধম্ম পিটক)। বিনয় ত্রিপিটকের সর্বাগ্রে গ্রথিত বিষয়, বিনয় বুদ্ধশাসনের আয়ু স্বরুপ, বিনয়ের স্থিতিতেই বুদ্ধ শাসনের স্থিতি নির্ভরশীল। গৌতম বুদ্ধের পরিনির্বাণের অব্যবহতি পরে এ বিষয় অনুধাবন করে বুদ্ধশিষ্যদের অগ্রজ সারির প্রাজ্ঞ- অভিজ্ঞ ধর্মধর, বিনয়ধর ও মাতিকাধর ভিক্ষুদের নিয়ে প্রথম সংগীতির মাধ্যমে বিনয় ও ধর্ম সংরক্ষণের ব্যবস্থা করা হয়। সাধারণ অর্থে বিনয় মানে নীতি, নিয়ম, শৃংখলা। বৌদ্ধ সাহিত্যে এই বিষয়টিকে বলা হয় শীল। প্রকৃতির ও নিজস্ব কিছু নিয়ম আছে, জগতের সবকিছুই নিযন্ত্রানিধীন, অনিয়ম ও উশৃংখলভাবে কোন কিছুই টিকে থাকতে পারে না। গ্রহ, তারা সবকিছুই নিয়মে আবর্তিত হয়। নিয়ম বহির্ভুত কোন কিছুর বৃদ্ধি কিংবা বিনাশ আশা করা যায় না। নিয়ম শৃংখলা, সংযম, ধীরতা, আত্বত্যাগ, চরিত্রবল, শীল, সমাধি, প্রজ্ঞা, নিয়মানুবর্তিতা, উদ্যম ইত্যাদি হলো উন্নতির সহায়ক। গৌতম বুদ্ধ তার বাস্তব অভিজ্ঞতা থেকে এই চরম সত্যকে উপলব্ধি করেছেন, তাই তিনি তার শিষ্যদের মাঝে প্রথমেই শীল পালনের কথা বলেছেন। Dr. TW Rhys Davids লিখেছেন: বিনয় মূলত প্রবর্তন করা হয়েছিল বুদ্ধশিষ্য, ভিক্ষু, শ্রমণদের জন্য, কিন্তু গার্হ্যস্থ্য ও পারিবারিক জীবনের উন্নত জীবন যাপনের সর্ববিধ নির্দেশনা এতে সন্নিবেশিত হয়েছে, সমাজ, সংস্কৃতি অ রাষ্ট্রের আদর্শ সম্পর্কে ও এখানে লিপিবদ্ধ হয়েছে। বিনয় পিটক ৫ খণ্ডে সমাপ্ত, বিষয় অনুসারে বিনয় পিটক তিন ভাগে বিভক্ত, যেমন- এর অর্থ নীতিমালা সমুহের বিস্তৃত ব্যাখা, নীতি প্রবর্তনের ঐতিহাসিক ভিত্তি, এর প্রয়োজনীয়তা, কীভাবে প্রবর্তন করা হলো, কোন প্রেক্ষাপটে প্রবর্তন করা হলো ইত্যাদি আলোচনা করা হয় এখানে। এটি বিনয় পিটকের ২য় ভাগ।বিভিন্ন বিষয় ২২ অধ্যায়। ত্রিপিটক পরিচিতি, DR. Shukomal Barua and Suman Kanti Barua, Pg. 49, Ch. Binoy Pitok; বাংলা একাডেমী, ডিসেম্বর ২০০০ T.W Rhys Davids: The Sacred Book of The East.Delhi-1989, vol-11 p-X (Introduction) The Vinaya Pitaka at Access to Insight WikiVinaya Project Living Vinaya by Ajahn Sucitto Sects & Sectarianism - The origins of Buddhist Schools ওয়েব্যাক মেশিনে আর্কাইভকৃত ২০ আগস্ট ২০০৮ তারিখে টেমপ্লেট:বিনয়পিটক
মার্ক শাটলওয়ার্থ

মার্ক রিচার্ড শাটলওয়ার্থ দক্ষিণ আফ্রিকার একজন উদ্যোক্তা, যিনি হলেন দ্বিতীয় ব্যক্তি যে তার ব্যক্তিগত অর্থে মহাকাশ ভ্রমণ করেন। শাটলওয়ার্থ ক্যানোনিকাল লিমিটেড প্রতিষ্ঠা করেন এবং বর্তমান সময় পর্যন্ত তিনি উবুন্টু অপারেটিং সিস্টেম প্রকল্পের নেতৃত্ব দিচ্ছেন। ২০০৯ খ্রিষ্টাব্দের হিসাব অনুযায়ী তার মোট সম্পত্তির পরিমাণ ২২৫০ লক্ষ মার্কিন ডলার। বর্তমানে তিনি আইল অফ ম্যান এ বসবাস করছেন এবং তিনি দক্ষিণ আফ্রিকা এবং যুক্তরাজ্যের দৈত নাগরিকত্বের অধিকারী। এছাড়া স্বাধীন আফ্রিকান রাষ্ট্রসমূহের মধ্যে শাটলওয়ার্থ হলেন প্রথম নাগরিক যিনি মহাকাশে গিয়েছেন। তিনি জন্মগ্রহন করেন ১৮ সেপ্টেম্বর ১৯৭৩ খ্রিস্টাব্দে। তাঁর অগ্রবর্তী অপর মহাকাশ অভিযাত্রী হলেন প্যাট্রিক বাড্রি। তিনিও আফ্রিকার ক্যামেরুনে জন্মগ্রহন করেন।কিন্তু তাঁর জন্মের সময় সেটি একটি ফরাসী কলোনী ছিল, যার ফলে তাকে একজন ফরাসী নাগরিক হিসাবে গন্য করা হতো। যদিও মহাকাশ ভ্রমনের সময় শাটলওয়ার্থের ব্রিটিশ নাগরিকত্ব ছিল। "Rich List 2009: Mark Shuttleworth" (পিডিএফ)। Sunday Times। London। ২০০৯-০৪-২৬। ২০১০-০৬-০১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১০-০৩-২৮। Results for 2009, Ranking: 362, Worth: £150m  "Mark Shuttleworth - Biography"। Mark Shuttleworth। সংগ্রহের তারিখ ২০১০-০৯-২৪।  উইকিমিডিয়া কমন্সে মার্ক শাটলওয়ার্থ সংক্রান্ত মিডিয়া রয়েছে। Mark Shuttleworth's Homepage Spacefacts biography of Mark Shuttleworth Interview, Financial Times, January 2006
অ্যাসিড গ্যাস

অ্যাসিড গ্যাস (ইংরেজি: Acid gas) অথবা এসিড গ্যাস একপ্রকারের গ্যাস মিশ্রণ (যেমন, প্রাকৃতিক গ্যাস) যাতে উল্লেখযোগ্য পরিমাণে হাইড্রোজেন সালফাইড (H2S), কার্বন ডাই অক্সাইড (CO2), অথবা অনুরূপ উপাদান রয়েছে। প্রায়শই ভুলবশত এসিড গ্যাস এবং সাওয়ার গ্যাসকে (ইংরেজি: sour gas) সমার্থক ভাবা হয়। যদিও হাইড্রোজেন সালফাইড কিংবা কার্বন ডাই অক্সাইড সমৃদ্ধ যে কোন অম্লীয় গ্যাসই এসিড গ্যাস, কিন্তু সব এসিড গ্যাসই সাওয়ার গ্যাস নয়। সাওয়ার গ্যাসে অত্যাবশ্যকীয়ভাবে হাইড্রোজেন সালফাইড থাকতে হয়। উদাহরণস্বরূপ, কার্বন ডাই অক্সাইড নিজে একটি এসিড গ্যাস হলেও সাওয়ার গ্যাস নয়। হাইড্রোজেন সালফাইড এবং/অথবা কার্বন ডাই অক্সাইড রয়েছে এমন অপরিশোধিত প্রাকৃতিক গ্যাস ব্যবহারের পূর্বে গ্যাস থেকে অনাকাংক্ষিত উপাদানগুলো কমিয়ে সহনীয় মাত্রায় নামিয়ে আনতে হয়। এমিন গ্যাস ট্রিটিং তেমনি একটি পদ্ধতি । আলাদাকৃত H2S প্রায়শই ক্লাউস পদ্ধতিতে উপজাতক হিসেবে বিশুদ্ধ সালফারে রূপান্তর করা হয়, অথবা বিকল্প হিসেবে আর্দ্র সালফিউরিক এসিড পদ্ধতির মাধ্যমে মূল্যবান সালফিউরিক এসিড প্রস্তুতিতে ব্যবহার করা হয়। হাইড্রোজেন সালফাইড একটি বিষাক্ত গ্যাস। কোন পদার্থের মধ্যে হাইড্রোজেন সালফাইড থাকলে তাকে পাইপিংয়ের কাজে ব্যবহার করা নিষিদ্ধ। অনেক ধাতু হাইড্রোজেন সালফাইডের কারণে সালফাইড স্ট্রেস করোশন ক্র্যাকিংয়ের শিকার হয়, যে কারণে তাদেরকে দিয়ে সাওয়ার গ্যাসজনিত যন্ত্রপাতি তৈরি করা হয় না। যে সব পদ্ধতিতে রিফাইনারি অথবা প্রাকৃতিক গ্যাস কারখানায় অম্ল কিংবা কটুগন্ধ-যুক্ত মার্কেপ্টান এবং/অথবা হাইড্রোজেন সালফাইড দূর করা হয়, তাদেরকে সাধারণত সুইটেনিং পদ্ধতি বলা হয়। প্রাকৃতিক গ্যাস পরিশোধন রিফাইনারি রেক্টিসল সেলেক্সল আর্দ্র সালফিউরিক এসিড পদ্ধতি [১] প্রাকৃতিক গ্যাসের প্রক্রিয়াজাতকরন Energy Information Agency website page Natural Gas Processing: The Crucial Link Between Natural Gas Production and Its Transportation to Market
ডেক্সটপ লিনাক্স

ডেক্সটপ লিনাক্স বলতে লিনাক্সের বিশেষ ডিস্ট্রিবিউশন সমূহকে বোঝানো হয় যা ডেক্সটপ পারসোনাল কম্পিউটার ব্যবহারকারীদের জন্য বিশেষভাবে তৈরী করা হয়। ডেক্সটপে ব্যবহার উপযোগী লিনাক্স ডিস্ট্রিবিউশনে বিশেষ কিছু বৈশিষ্ট সংযোজন করা হয়ে থাকে। উদাহরণ স্বরূপ বলা যায় গ্রাফিকাল ইন্টারফেস, দৈনন্দিন কাজের উপযোগী অ্যাপলিকেশন ইত্যাদি। কিছু লিনাক্স ডিস্ট্রিবিউশন ডেক্সটপ ব্যবহারকারীদের উদ্দেশ্য করেই তৈরী করা হয়। তবে অধিকাংশক্ষেত্রেই লিনাক্সের অ্যাপলিকেশন সমূহ বিশেষ কোন প্লাটফর্মের উদ্দেশ্যে তৈরী করা হয় না। যেকোন প্লাটফর্ম থেকেই এটি ব্যবহার করা যায়। সাধারণভাবে এধরনের অপারেটিং সিস্টেম ইনস্টল করা সময় ব্যবহারকারীকে ডেক্সটপ এবং সার্ভার সংস্করণ থেকে নির্বাচন করার সুযোগ দেয়া হয়। ঐতিহাসিকভাবে, ইউনিক্স এবং ইউনিক্স-লাইক অপারেটিং সিস্টেমসমূহ মূলত সার্ভার, মেইনফ্রেম, এবং ওয়ার্কস্টেশনে ব্যবহার উপযোগী করে তৈরী করা হত। সেই সময় এই কম্পিউটারসমূহ বিভিন্ন বাণিজ্যিক এবং বৈজ্ঞানিক কাজে ব্যবহার করা হত। ৯০এর দশকের শুরুর দিকে ম্যানড্রেকসফট এর মত লিনাক্স ডিস্ট্রিবিউশন প্রস্তুতকারী প্রতিষ্ঠানসমূহ ডেক্সটপ কম্পিউটার এবং উচ্চমানের কনফিগারেশন নেই এমন কম্পিউটারে ব্যবহার উপযোগী লিনাক্স তৈরী শুরু করে। অধিকাংশ লিনাক্স ডিস্ট্রিবিউশনে এমন একটি প্রোগ্রাম (যেমন: সিন্যাপটক) দেয়া থাকে যেটি ব্যবহার করে খুব সহজেই ফ্রি সফটওয়্যারসমূহ ব্যবহার করা যাবে। প্রথমিকভাবে এখানে যে তালিকা দেয়া থাকে সেখানে আগে থেকে পরীক্ষা করা হয়েছে এবং ঐ নির্দিষ্ট ডিস্ট্রিবিউশনে সহজেই ব্যবহার উপযোগী সফটওয়্যারসমূহ অন্তর্ভুক্ত করা হয়ে থাকে। এখান থেকে মাউসের একটি ক্লিক করেই সফটওয়্যারসমূহ ডাউনলোড এবং ইনস্টল করা যায়। একটি ডিজিটাল সিগনেচারের মাধ্যমে নিশ্চিত করা হয় যে প্যাকেজটি ডাউনলোড করা হচ্ছে সেটি তৈরী করার পর কোন ধরনের পরির্তন করা হয়নি । এবং সাধারণভাবে প্যাকেজ ম্যানেজার সয়ংক্রিয়ভাবে প্যাকেজসমূহের উন্নততর সংস্করণ ইনস্টল করে থাকে। ওয়াইন নামের সফটওয়্যারটি লিনাক্সে একটি বিশেষ উইন্ডোজ লেয়ার তৈরী করে যার ফলে উইন্ডোজ অপারেটিং সিস্টেমের সফটওয়্যার সমূহ লিনাক্সে ব্যবহার করা যায়। এছাড়াও প্রায় সকল লিনাক্স ডিস্ট্রিবিউশন ডুয়েলবুট এবং ভিজ্যুয়ালাইজেশন সমর্থন করে। এর ফলে একই কম্পিউটারে লিনাক্স এবং উইন্ডোজ পাশাপাশি ব্যবহার করা যায়। Debian (২০০৮)। "Debian Wiki - Synaptic"। সংগ্রহের তারিখ ২০০৮-১০-১১।  অজানা প্যারামিটার |month= উপেক্ষা করা হয়েছে (সাহায্য) Debian (২০০৮)। "Debian Wiki - secure apt"। সংগ্রহের তারিখ ২০০৮-১০-১১।  অজানা প্যারামিটার |month= উপেক্ষা করা হয়েছে (সাহায্য) DesktopLinux.com The Linux Desktop Myth